hotchpotch/miracl-hf-unified huggingface dataset:
४३३ इरोस
४३३ इरोस () एक पत्थरीला पृथ्वी-समीप क्षुद्रग्रह है। क्षुद्रग्रह वर्णक्रम श्रेणियों में यह एक S-श्रेणी क्षुद्रग्रह है, यानि पत्थरीला और सिलिका-युक्त। इसका आकार ३४.४×११.२×११.२ कि॰मी॰ है और १०३६ गैनिमीड () के बाद यह दूसरा सबसे बड़ा पृथ्वी-समीप क्षुद्रग्रह है। इसकी खोज सन् १८९८ में हुई थी और मानवीय अंतरिक्ष यान द्वारा परिक्रमित होने वाला यह पहला क्षुद्रग्रह था। नियर शूमेकर नामक अमेरिकी यान पहले १९९८ में इसके पास से गुज़रा और फिर २००० में इसी यान ने ४३३ इरोस के इर्द-गिर्द कक्षा (ओरबिट) में प्रवेश किया। वैज्ञानिक​ इसकी नज़दीकी से छानबीन कर रहें हैं क्योंकि सम्भव है कि यह दूर-भविष्य में पृथ्वी से टकराये। आकार में यह उस क्षुद्रग्रह से तुलनात्मक है जिसके आज से ६.६ करोड़ साल पहले के प्रहार से हुए बदलावों के कारण डायनासोर विलुप्त हो गये।
शेफ़ाली शाह
शेफ़ाली शाह () (जन्म: जुलाई 1972) एक भारतीय टेलीविज़न तथा फ़िल्म अभिनेत्री है। इन्होंने कई फ़िल्मों में कार्य किया है। इनके पिता का नाम "सुधाकर शेट्टी" जो भारतीय रिज़र्व बैंक में कार्य कर चूके है।
१०३६ गैनिमीड
१०३६ गैनिमीड () सबसे बड़ा पृथ्वी-समीप क्षुद्रग्रह है। इसका व्यास (डायामीटर) ३२-३४ किमी है। इसकी खोज १९३४ में हुई थी। हालांकि कई अन्य हीन ग्रहों की कक्षाएँ (ओरबिट) समझना कठिन होती है, १०३६ गैनिमीड की कक्षा स्पष्ट और निर्धरित है। इसका पृथ्वी के पास का अगला आगमन १३ अक्तूबर २०२४ को होगा जब यह हमारे ग्रह से 0.३७४०९७ खगोलीय ईकाईयों (५,५९,६४,१०० किमी यानि ३,४७,७४,५०० मील) की दूरी से गुज़रेगा।
सेन्ट्री (निगरानी प्रणाली)
सेन्ट्री (, अर्थ: संतरी) अमेरीकी अंतरिक्ष अनुसंधान संस्थान नासा की एक स्वचालित (ऑटोमैटिक) प्रणाली है जो लगातार क्षुद्रग्रहों पर इस दृष्टि से निगरानी रखती है कि कहीं उनमें से कोई भविष्य के लगभग १०० वर्षों के भीतर पृथ्वी से न आ टकराये। अगर सेन्ट्री को किसी सम्भवित प्रहार का संकेत मिलता है तो उसे तुरंत ही पृथ्वी-समीप वस्तु कार्यक्रम () में प्रकाशित कर दिया जाता है।
सेन्ट्री हमेशा ऐसी वस्तुओं की ताज़ी तालिका रखता है जिनका पृथ्वी पर प्रहार होने का ख़तरा सर्वाधिक है। इस तालिका में हमेशा कई खोये हीन ग्रह शामिल होते हैं, जो कभी तो खगोलशास्त्रियों को दिखे थे लेकिन फिर अपनी बेढंगी चाल के कारण नज़र से ओझल हो चुके हैं और भविष्य में अचानक आ धमक सकते हैं। लगभग २५ से अधिक वस्तुएँ ऐसी हैं जिनकी अगले सौ वर्षों में पृथ्वी से टकराने की सम्भावना दस-लाख-में-एक से अधिक है।
गूसबम्प्स (फ़िल्म)
गूसबम्प्स (अंग्रेज़ी: ) एक २०१५ आगामी ३डी रहते कार्रवाई/कंप्यूटर एनिमेटेड अलौकिक हॉरर फिल्म है। यह एक ही नाम के बच्चों की किताबों पर आधारित है आर.एल. स्टिने से और सितारों जैक ब्लैक स्टिने के रूप में। फिल्म उत्तरी अमेरिका में कोलंबिया पिक्चर्स द्वारा १६ अक्टूबर, २०१५ पर रिलीज होने वाली है। भारत को सिनेमाघरों में रिलीज फिल्म मिल जाएगा २३ अक्टूबर, २०१५। सात दिनों उत्तरी अमेरिका के रिलीज होने के बाद।
१९९१ बीए
१९९१ बीए () एक पत्थरीला पृथ्वी-समीप क्षुद्रग्रह है। इसकी खोज १८ जनवरी १९९१ में हुई थी। भूतकाल में यह पृथ्वी से १,६०,००० किमी की दूरी तक पहुँच चुका है, जो धरती-चंद्रमा की दूरी का केवल आधा है। इसका व्यास (डायामीटर) ५-१० मीटर है। अपने छोटे आकार के कारण यह पृथ्वी से तभी देखा जा सकता है जब यह पृथ्वी के पास हो। वर्तमान समय में यह ज्ञात नहीं है कि यह किस स्थान पर है और इसे एक खोया हीन ग्रह श्रेणित किया जाता है। क्योंकि यह भविष्य में पृथ्वी पर प्रहार करने का ख़तरा रखता है, इसलिये इसे सेन्ट्री संकट तालिका में शामिल किया गया है।
जहाँ तक वैज्ञानिक​ १९९१ बीए की चाल समझ पाये हैं उनका अनुमान है कि इसकी १८ जनवरी २०२३ में पृथ्वी से टकराने की सम्भावना १९,६१,०००-में-एक है। अगर यह पृथ्वी से टकराया तो यह पहले तो ऊपरी वायुमंडल में नागासाकी के परमाणु बम धमाके जैसा विस्फोट करेगा, यानि १९ किलोटन टीएनटी के बराबर। फिर इस धमाके से इसके कई खण्ड बन जाएँगे जो पृथ्वी के किसी स्थान पर बौछार करेंगे। इस तरह की घटनाएँ औसतन हर वर्ष में एक बार होती हैं। ७ अक्तूबर २००८ में इसी से मिलते-जुलते आकार का क्षुद्रग्रह २००८ टीसी३ () पृथ्वी पर गिरा था और उसके टुकड़े सुडान के कुछ क्षेत्र पर फैल गये थे। २००८ टीसी३ अपने पृथ्वी पर गिरने से एक दिन पहले ही नया खोजा गया था।
क्रीटेशस-पैलियोजीन विलुप्ति घटना
क्रीटेशस-पैलियोजीन विलुप्ति घटना (), जिसे क्रीटेशस-टरश्यरी विलुप्ति () भी कहते हैं, आज से लगभग ६.६ करोड़ साल पूर्व गुज़रा वह घटनाक्रम है जिसमें बहुत तेज़ी से पृथ्वी की तीन-चौथाई वनस्पति व जानवर जातियाँ हमेशा के लिये विलुप्त हो गई। सूक्ष्म रूप से इसे "के-टी विलुप्ति" () या "के-पीजी विलुप्ति" () भी कहा जाता है। इस घटना के साथ पृथ्वी के प्राकृतिक​ इतिहास के मध्यजीवी महाकल्प (, मीसोज़ोइक महाकल्प) का चाकमय कल्प (, क्रीटेशस काल) नामक अंतिम चरण ख़त्म हुआ और नूतनजीव महाकल्प (, सीनोज़ोइक महाकल्प) आरम्भ हुआ, जो कि आज तक जारी है।
दुनिया-भर में समुद्र और धरती पर मिलने वाले पत्थरों में एक पतली लेकिन स्पष्ट परत दिखती है जिसे के-पीजी या के-टी सीमा कहा जाता है। इस परत में इरिडियम नामक धातु की अधिक मात्रा (संकेंद्रण, कॉन्सनट्रेशन​) है, हालांकि यह धातु पृथ्वी की ऊपरी सतहों में तो कम संकेंद्रण में और क्षुद्रग्रहों (ऐस्टरायडों) में अधिक संकेंद्रण में मिलती है। इस से कुछ वैज्ञानिकों ने यह विचार रखा कि सम्भव है कि लगभग ६.६ करोड़ साल पूर्व एक बड़ा क्षुद्रग्रह या धूमकेतु पृथ्वी से आ टकराया हो और इस प्रहार से पैदा हुई परिस्थितियों ने ही क्रीटेशस-पैलियोजीन विलुप्ति को अंजाम दिया हो। उनकी सोच थी कि इस वस्तु के पृथ्वी पर प्रहार के असर तो बुरे थे ही लेकिन उसके तुरंत उपरांत वायु में इतनी धूल व मलबा उछल गया जो वर्षों तक सूरज की किरणों को ज़मीन तक पहुँचने से रोकता रहा। पूरे ग्रह पर अत्याधिक ठंड हो गई और प्रकाश के आभाव से पहले वनस्पति और फिर उन पर निर्भर प्राणी मरने लगे। जब यह प्रहार प्रस्ताव सबसे पहले रखा गया तो इसकी खिल्ली उड़ाई गई लेकिन धीरे-धीरे इसको बल देने वाले सबूत मिलने लगे। १९९० के दशक में मेक्सिको की खाड़ी में चिकशुलूब क्रेटर मिला, जो लगभग १८० किमी चौड़ा था और स्थानीय राख-पत्थर की जाँच से जिसकी आयु भी लगभग ६.६ करोड़ वर्ष पाई गई। वर्तमान काल में आम वैज्ञानिक-मत यही है कि क्रीटेशस-पैलियोजीन विलुप्ति का कारण एक क्षुद्रग्रह प्रहार ही था और पत्थरों मे दिखने वाली के-टी सीमा उसी धटना की निशानी है।
चिकशुलूब क्रेटर
चिकशुलूब क्रेटर (Chicxulub crater) मेक्सिको के युकातान प्रायद्वीप के नीचे दबा हुआ एक प्रहार क्रेटर है। इस क्रेटर का केन्द्र चिकशुलूब नामक मेक्सिकी शहर के समीप स्थित है जिस पर क्रेटर का नाम पड़ा। यह आधा तो ज़मीन पर और आधा मेक्सिको की खाड़ी में डूबा हुआ है। इसका व्यास (डायामीटर) १८० किमी और गहराई क़रीब २० किमी है। इतने बड़े आकार के कारण यह पृथ्वी पर मौजूद सबसे बड़े प्रहार क्रेटरों में गिना जाता है। अनुमान लगाया गया है कि जिस क्षुद्रग्रह के प्रहार से यह बना वह कम-से-कम १० किमी व्यास के आकार का रहा होगा। यहाँ की स्थानीय राख व पत्थर की जाँच से अंदाज़ा लगाया गया है कि इसे बनाने वाला प्रहार आज से लगभग ६.६ करोड़ साल पूर्व गुज़रा।
क्रेटर की ६.६ करोड़ वर्षों की अनुमानित आयु ठीक उस समय से मिलती है जब चाकमय कल्प (, क्रीटेशस काल) ख़त्म हुआ और पैलियोजीन कल्प () शुरू हुआ। यह के-पीजी सीमा से भी मेल खाता है जो क्रीटेशस कल्प और पैलियोजीन कल्प की भुविज्ञानिक सीमा है। इन सुराग़ों के कारण चिकशुलूब क्रेटर को क्रीटेशस-पैलियोजीन विलुप्ति घटना से सम्बन्धित माना जाता है जिसमें विश्व भर के डायनासोर मारे गये और पृथ्वी की उस समय की लगभग ७५% वनस्पति व जानवर जातियाँ हमेशा के लिये विलुप्त हो गई।
व्यवहारवादी अर्थशास्त्र
व्यवहारवादी अर्थशास्त्र (Behavioral economics) तथा इससे ही सम्बन्धित 'व्यवहारवादी वित्त' नामक विषय व्यक्तिओं तथा संस्थाओं के आर्थिक निर्णयों पर मनोवैज्ञानिक, सामाजिक, संज्ञानात्मक तथा भावनात्मक घटकों के प्रभावों का अध्ययन करते हैं।
अमेरिकी अर्थशास्त्री रिचर्ड थेलर को 2017 का नोबेल पुरस्कार उनके व्यवहारवादी अर्थशास्त्रीय चिन्तन के लिए दिया गया है।
यूनान का सरकारी ऋण संकट
यूनान का सरकारी ऋण का संकट २००९ में श्रू हुआ। इसे 'यूनानी मंदी' (Greek Depression) भी कहा गया है। यूरोप के यूरो-क्षेत्र का यह पहला सरकारी ऋन संकट था।
क्षुद्रग्रह परिवार
क्षुद्रग्रह परिवार (Asteroid family) क्षुद्रग्रहों (ऐस्टेरोयडों) के ऐसे गुट को कहते हैं जिनकी सुर्य की परिक्रमा करते हुए कक्षाओं (ऑरबिटों) में काफ़ी समानताएँ हो, मसलन उनके अर्ध दीर्घ अक्ष, कक्षीय विकेन्द्रता और कक्षीय झुकाव एक जैसे हो। आम तौर पर यह समानताएँ इस बात का संकेत होती हैं कि यह क्षुद्रग्रह पहले किसी एक खगोलीय वस्तु के अंश थे जो किसी अन्य वस्तु या वस्तुओं से ठोकर खाकर टूट गये। यही सजातीयता क्षुद्रग्रह परिवारों को क्षुद्रग्रह समूहों से अलग करती है। क्षुद्रग्रह समूह के सदस्य कुछ आपसी समानताएँ रखने के बावजूद सधारणतः एक-दूसरे से असम्बंधित होते हैं।
बैप्टिस्टीना परिवार
बैप्टिस्टीना परिवार (Baptistina family) एक क्षुद्रग्रह परिवार है। यह वर्तमान से लगभग ८ करोड़ वर्ष पहले एक १७० किलोमीटर के आकार के क्षुद्रग्रह को किसी छोटी वस्तु द्वारा ठोकर लगने के बाद उत्पन्न हुए। इसके दो सबसे बड़े टुकड़े २९८ बैप्टिस्टीना (298 Baptistina) और १६९६ नुरमेला (1696 Nurmela) हैं।
फ़्लोरा परिवार
फ़्लोरा परिवार (Flora family) एक क्षुद्रग्रह परिवार है। यह बहुत से सदस्यों वाला एक विस्तृत​ परिवार है और क्षुद्रग्रह घेरे के लगभग ४-५% क्षुद्रग्रह इसी परिवार के सदस्य हैं। कुछ वैज्ञानिको के अनुसार यह परिवार उस क्षुद्रग्रह क स्रोत हो सकता है जिसने आज से ६.६ करोड़ वर्ष पूर्व पृथ्वी पर चिकशुलूब क्रेटर वाला प्रहार किया जिसके कारणवश क्रीटेशस-पैलियोजीन विलुप्ति घटना हुई। इस प्रहार की वजह से सभी डायनासोरों समेत पृथ्वी की उस समय की लगभग ७५% वनस्पति व जानवर जातियाँ हमेशा के लिये विलुप्त हो गई।
बाग़ी (2016 फ़िल्म)
बागी एक हिन्दी भाषा में बनी भारतीय बॉलीवुड फ़िल्म है। जिसका निर्देशन शब्बीर खान ने किया है। यह फ़िल्म 29 अप्रैल 2016 को सिनेमाघरों में प्रदर्शित हुई थी। इसमें मुख्य किरदार में श्रद्धा कपूर, टाइगर श्रॉफ हैं।
शब्बीर खान
शब्बीर खान एक भारतीय फ़िल्म निर्देशक और लेखक हैं। यह अक्षय कुमार और करीना कपूर के साथ 2009 में कमबख़्त इश्क़ नामक फ़िल्म से अपने निर्देशन की शुरुआत की थी।
ऐल्वारेज़ की परिकल्पना
ऐल्वारेज़ की परिकल्पना यह कहती है कि डैनासोरों और तमाम अन्य पुरातन जीवों का सामूहिक नाश ६.५ करोड़ वर्ष पहले पृथ्वी से एक बहुत विशाल क्षुद्रग्रह (एस्टेरॉएड) के टकराने की वजह से हुआ था जिसे क्रिटैशियस-पैलियोजीन विलुप्ति घटना कहते हैं। सबूत यह दर्शाते हैं की क्षुद्रग्रह मेक्सिको के चिकशुलूब में स्थित युकातान प्रायद्वीप में गिरा था। इस परिकल्पना का नाम वैज्ञानिक पिता पुत्र लुईस वाल्टर एल्वारेज़ और वाल्टर एल्वारेज़ के नाम पर पड़ा है जिन्होंने पहली बार १९८० में एक सामूहिक वैज्ञानिक अनुसंधान के बाद इसकी घोषणा की थी। मार्च २०१० में शीर्ष वैज्ञानिकों के एक अंतर्राष्ट्रीय दल ने इस परिकल्पना जिसमें कहा गया था कि "चिकशुलूब में क्षुद्रग्रह के प्रहार से तमाम जीव जन्तु विलुप्त हो गए" को समर्थन दिया। ४१ वैज्ञानिकों के एक समूह ने २० वर्षों के वैज्ञानिक साहित्य का विस्तार से अध्धयन करने के बाद विनाश के अन्य परिकल्पनाओं जैसे ज्वालामुखी फटना को खारिज़ कर दिया। उन्होने पाया कि जितना बडा एक खगोलीय चट्टान चिकशुलूब में धरती से टकराई थी। चट्टान का आकार मंगल ग्रह के चंद्रमा दिमोस के आकार (त्रिज्या 6.2 किमी) का रहा होगा। टक्कर से जितनी ऊर्जा निकली होगी जो हिरोशिमा नागासाकी पर गिराए गए परमाणु बम की शक्ति से १ अरब गुना ज्यादा है।
सन १९८० में नोबल पुरस्कार विजेता भौतिक विज्ञानी लुईस वाल्टर अल्वारेज़, उनके भू-विज्ञानी पुत्र वाल्टर अल्वारेज़, और रसायन विज्ञानी फ्रैंक असारो और हेलेन मिशेल ने अपने एक अध्ययन में दुनिया भर की परतदार शिलाओं पर जाँच करी और पाया कि उनमें के-पीजी सीमा वाली परत में अत्याधिक इरिडियम नामक धातु का संकेंद्रण (कॉन्सनट्रेशन​) था। यह धातु पृथ्वी की ऊपरी सतहों में कम ही मिलती है। पाया गया कि कई शिलाओं की के-पीजी सीमा में औसत से ३० गुना से लेकर १२० गुना इरिडियम का जमावड़ा उपस्थित था। इस जमावड़े का पृथ्वी पर स्वयं ही पैदा होने का कोई कारण ज्ञात​ नहीं है क्यूंकि इरीडियम लोहे की तरफ आकर्षित होने वाला तत्व है इसलिए इसकी अधिकाँश मात्रा धरती के निर्मांण के समय ही कोर में मौजूद लोहे से आकर्षित हो के केन्द्र में चली गई। लेकिन इस से मिलता-जुलता इरिडीयम संकेंद्रण कई क्षुद्रग्रहों (ऐस्टरायडों) में मिलता है। वैज्ञानिकों ने पूर्ण विश्व की के-पीजी सीमा में बसे हुए इरिडियम की मात्रा का अनुमान लगाते हुए हिसाब लगाया कि उसे पृथ्वी पर लाने के लिये प्रहार करने वाला क्षुद्रग्रह कम-से-कम १० किमी का रहा होगा और उसके प्रहार ने १० नील (१०० ट्रिलियन) टन टीएनटी के ज़ोर का विस्फोट किया होगा। तुलना के लिये यह मानव द्वारा किये गये सबसे शक्तिशाली हाईड्रोजन बम के धमाके से २० लाख गुना अधिक है।
अल्वारेज़ के धूमकेतु की टक्कर वाले इस सिद्धांत के सबूत इस बात से भी सही प्रतीत होते हैं कि कॉन्ड्राइट, उल्का पिंड और क्षुद्रग्रहों में मिलने वाले इरिडियम की भारी मात्रा जो कि लगभग ~455 अंश प्रति अरब है धरती की उपरी परतों में मिलने वाले ~0.3 अंश प्रति अरब से कहीं ज्यादा है। के-पीजी सीमा वाली परत में पाए जाने वाले क्रोमियम के समस्थानिक असंगतियाँ कार्बनमय कॉन्ड्राइटों से बने क्षुद्रग्रहों और उल्कापिंडों के समान हैं। के कण, शीशे की गोलियाँ जो कि टक्कर को इंगित करते हैं भी के-पीजी सीमा में भारी मात्रा में पाए जाते हैं, खासकर कैरेबियन द्वीपों के आसपास। यह सारे मिट्टी की एक परत में समाहित और गुथे हुए हैं जिसे अल्वारेज़ और साथियों ने दुनिया भर में इस भीषण टक्कर से फैला मलबा माना है।
उत्सर्जन वर्णक्रम
उत्सर्जन वर्णक्रम (emission spectrum) किसी रासायनिक तत्व या रासायनिक यौगिक से उत्पन्न होने वाले विद्युतचुंबकीय विकिरण (रेडियेशन) के वर्णक्रम (स्पेक्ट्रम) को कहते हैं। जब कोई परमाणु या अणु अधिक ऊर्जा वाली स्थिति से कम ऊर्जा वाली स्थिति में आता है तो वह इस ऊर्जा के अंतर को फ़ोटोन के रूप में विकिरणित करता है। इस फ़ोटोन​ का तरंगदैर्घ्य (वेवलेन्थ​) क्या है, यह उस रसायन पर और उसकी ऊर्जा स्थिति (तापमान, आदि) पर निर्भर करता है। किसी सुदूर स्थित सामग्री से उत्पन्न विकिरण के वर्णक्रम को यदि परखा जाए तो अनुमान लगाया जा सकता है कि वह किन रसायनों की बनी हुई है। यही तथ्य खगोलशास्त्र में हमसे हज़ारों प्रकाश-वर्ष दूर स्थित तारों व ग्रहों की रसायनिक रचना समझने में सहयोगी होता है।
जब किसी परमाणु के इलेक्ट्रानों को ऊर्जा देकर उत्तेजित किया जाता है (उदाहरण के लिये, गरम करके) तो इलेक्ट्रानों को दी गयी यह अतिरिक्त ऊर्जा उन्हें उच्चतर ऊर्जा के कक्षकों (ऑर्बिटल्स) में धकेल देती है। इसके बाद वे इलेक्ट्रॉन अपनी पूर्व कक्षक में लौट आते हैं और इस क्रम में वही ऊर्जा फोटॉन के रूप में उत्सर्जित करते हैं। इस उत्सर्जित फोटॉन की तरंगदैर्घ्य उन दो कक्षकों के ऊर्जा-स्तर के अन्तर द्वारा निर्धारित होता है। ये उत्सर्जित फोटॉन उस परमाणु के उत्सर्जन-स्पेक्ट्रम का एक भाग हैं।
हम जानते हैं कि परमाणु के उत्सर्जन स्पेक्ट्रम में केवल कुछ वर्ण (या, आवृत्ति) के ही पाये जाते हैं, जिसका अर्थ है कि कुछ निश्चित आवृत्ति के फोटॉन ही उत्सर्जित होते हैं। ये सभी आवृत्तियाँ निम्नलिखित सम्बन्ध का पालन करतीं हैं- जहाँ formula_2 फोटॉन की ऊर्जा है, formula_3 फोटॉन की आवृत्ति है, तथा formula_4 प्लांक नियतांक है।
भूगोलवेत्ताओं की सूची
यह सूची भूगोलवेत्ताओं के नामों को उनके उपनाम के वर्ण क्रम में रख कर निर्मित की गयी है:
क्षुद्रग्रह वर्णक्रम श्रेणियाँ
क्षुद्रग्रहों की वर्णक्रम-श्रेणियाँ (Asteroid spectral types) उनके उत्सर्जन वर्णक्रम (एमिशन स्पेक्ट्रम), रंग और कभी-कभी ऐल्बीडो (चमकीलेपन) के आधार पर निर्धारित होती हैं। बहुत हद तक यह क्षुद्रग्रहों की सतहों पर मौजूद सामग्रियों का भी संकेत देती हैं। छोटे क्षुद्रग्रहों में क्षुद्रग्रह की ऊपर की सतह और अंदरूनी रचना में कोई अंतर नहीं होता जबकि ४ वेस्टा जैसे बड़े क्षुद्रग्रहों की भीतरी संरचना बाहरी परत से काफ़ी भिन्न हो सकती है।
वर्णक्रम, ऐल्बीडो, आदि के आधार पर क्षुद्रग्रहों को श्रेणियों में बाँटने वाली कई व्यवस्थाएँ ईजाद की गई हैं लेकिन उनमें से दो अधिक प्रचलित हैं।
यह सन् १९८४ में डेविड थोलेन () नामक खगोलशास्त्री द्वारा प्रस्तवित की गई थी। इसकी श्रेणियाँ १९८० में 'अष्टवर्णीय क्षुद्रग्रह सर्वेक्षण' () के तहत ९७८ क्षुद्रग्रहों पर किये गये अध्ययन के आधार पर परिभाषित की गई थी। इस व्यवस्था में १४ श्रेणियाँ हैं। अधिकांश क्षुद्रग्रह इनमें से केवल ३ श्रेणियों में पड़ते हैं और बाक़ी ११ में कम ही क्षुद्रग्रह आते हैं।
तीन मुख्य श्रेणियाँ इस प्रकार हैं: अन्य (छोटी) श्रेणियाँ इस प्रकार हैं:
इस श्रेणी व्यवस्था में अगर किसी क्षुद्रग्रह में एक से अधिक श्रेणी के गुण हों तो उसे कभी-कभी CG जैसी मिश्रित श्रेणी में डाल दिया जाता था।
यह सन् २००२ में गठित एक श्रेणी-व्यवस्था है। यह १४४७ क्षुद्रग्रहों का अध्ययन करने वाले 'छोटे मुख्य-घेरे क्षुद्रग्रहों के वर्णक्रमी सर्वेक्षण' ( उर्फ़ ) पर आधारित है। हालांकि इसमें वर्णक्रमों को अधिका बारीक़ी से मापा गया, इसमें मापे गये वर्णक्रम का विस्तार थोलेन अध्ययन से कम था। जब SMASS की श्रेणीयाँ निर्धारित की गई तो जहाँ तक सम्भव था पुरानी थोलेन श्रेणीयाँ रखने की कोशिश की गई। SMASS की श्रेणीयाँ इस प्रकार हैं:
विमल घर्ती मगर
विमल घर्ती मगर (जन्म:२६ जनवरी १९९८) नेपाली फुटबलर हैँ जो नेपाल यू-२०, नेपाल यू-२३, नेपाल और बेल्जियन क्लब क्लब ब्रुग्गी केभीके युवा टिमके लिए फरवार्ड के तौर पे खेल्ते हैँ। विमल एन्फा एकेडेमीके उत्पादन हैँ जो अखिल नेपाल फुटबल संघ (एन्फा) और नेपाल राष्ट्रिय फुटबल टिमके नियन्त्रणमे है।  विमल २०१३ साफ च्याम्पियनशीप में पाकिस्तान विरूद्ध नेपाल राष्ट्रिय फुटबल टिम के लिए किया गया गोलसे जाने जाते हैँ। विमल अन्तराष्ट्रिय फुटबलमे गोल कर्ने विश्वके छैटे युवा फुटबलर हैँ।
प्रभास
प्रभास राजु उप्पलपाटि (जन्म :२३ अक्टूबर १९७९) अथवा प्रभास एक भारतीय फ़िल्म अभिनेता हैं जो मुख्य रूप से तेलुगु सिनेमा में कार्य करते हैं। ये प्रभास नाम से प्रसिद्ध हैं। हिंदुस्तान टाइम्स फ़िल्म परियोजना के अनुसार बाहुबली (फ़िल्म) भारतीय सिनेमा की इतिहास में सबसे महंगी फ़िल्म है।
प्रभास का जन्म फिल्म निर्माता यू. सूर्यनारायण राजू उप्पालापाटि और उनकी पत्नी शिवकुमारी के घर हुआ था। यह एक ठाकुर परिवार से हैं वह तीनों बच्चों में सबसे छोटे है, उनके एक बड़े भाई प्रमोद उप्पालापाटि और बहन प्रगती है। उनके चाचा, तेलुगु अभिनेता कृष्णम राजू उप्पालापाटि हैं।
प्रभास ने २००२ में ईश्वर के साथ अपना फिल्म कैरियर शुरू किया था। २००३ में, वह राघवेन्द्र में अग्रणी भूमिका में थे। २००४ में, वे वर्धन में दिखाई दिए उन्होंने अपने कैरियर को एडवी रामुडू और चक्रम के साथ जारी रखा। २००५ में उन्होंने एस। एस। राजमुली द्वारा निर्देशित फिल्म छत्रपति में अभिनय किया, जिसमें उन्होंने गुंडों द्वारा शोषित एक शरणार्थी की भूमिका निभाई। ये ५४ सिनेमाघरों में १०० दिन तक चली थी। बाद में उन्होंने पौरनामी, योगी और मुन्ना में अभिनय किया, २००७ में एक्शन-ड्रामा फिल्म आ गई, इसके बाद २००८में एक्शन कॉमेडी बुजजीगाडू ने अभिनय किया। २००९में उनके दो फिल्में बिल्ला और एक निरंजन थे। इंडिआग्लिट्ज़ ने स्टाइलिश और नेत्रहीन अमीर बुला बुलाया। २०१०में वह रोमांटिक कॉमेडी डार्लिंग में और २०११ में, श्री परफेक्ट, एक और रोमांटिक कॉमेडी में दिखाई दिया। २०१२ में, प्रभास ने रिबेल में अभिनय किया, राघव लॉरेंस द्वारा निर्देशित एक्शन फिल्म उनकी अगली फिल्म मिरची थी उन्होंने फिल्म डेनिकाइना रेडी के लिए एक छोटे से कैमियो के लिए आवाज गाई। २०१५ में वह एस.एस. राजमौली के महाकाव्य बाहुबली: द बिगिनिंग में शिवुडु / महेन्द्र बाहुबली और अमरेन्द्र बाहुबली के रूप में दिखाई दिए। यह फिल्म दुनिया भर में तीसरी सबसे बड़ी कमाई करने वाली फिल्म बन गई है और दुनिया भर में आलोचकों और व्यावसायिक प्रशंसा की गई है। बाहुबली की अगली कड़ी: बाहुबली: द कन्क्लूजन २८ अप्रैल २०१७ को दुनिया भर में जारी किया गया। बाहुबली २ की सफलता के बाद प्रभास के घर शादी के रिश्ते के लिए देश विदेश से कुल ६००० रिश्ते आए। बाहुबली २ इंडियन फिल्म इंडस्ट्री की सबसे श्रेष्ट फिल्म साबित हुई। बाहुबली के पात्र को न्याय देने के लिए प्रभास ने ५ साल तक एक भी फिल्म साईन नहीं की।
बैंकॉक स्थित प्रतिष्ठित मैडम तुसाद म्यूजियम में 'बाहुबली' प्रभास का मोम का पुतला लगाया गया है। प्रभास दक्षिण भारत के ऐसे पहले सुपरस्टार हैं, जिनका मोम का पुतला दुनिया के इस प्रसिद्ध म्यूजियम में लगा है।
Pawan khichar tha big fan of parbhas
प्रभास वर्कआउट रूटीन प्रोग्राम
नीयत
नीयत, (और अलग-अलग शब्द नियाह , निय्या , निय्यत या नियत (अरबी : نیّة) एक इस्लामी तरीक़े का ज़िक्र जिसमें पूरे दिल से अल्लाह (ईश्वर) के लिए किसी अच्छे काम को करने का इरादा कर लेना।
इब्न रजब की " इमाम नब्वी में चालीस हदीसो की तफ़सीर : हदीस #1" के अनुसार , काम इरादों से परखें जाते हैँ : "'उमर इब्न अल-ख़त्ताब ने फ़रमाया की पैगंबर मुहम्मद सल्ल ला लाहु अलैहि वसल्लम ने कहा: कर्म [का फल] सिर्फ़ इरादे है [उसे करने वाले के], और जो जैसा इरादा रखेगा उसके अनुरूप वैसा पाएगा [उपलब्धता] |"
ग़ुस्ल
को "पूर्ण स्नान" भी कहा जा सकता है, इसके विपरीत "आधा स्नान" , वुज़ु जिसे मुस्लिम छोटी नापाकी जैसे मूत्र त्याग करने, शौच करने, पादने, गहरी नींद सोने, ज़रा भी खून बहने पर किया जाता है।
छ: वजह जब करना ज़रूरी, और हरेक वजह का खास नाम है।
जवाहर कला केन्द्र
जवाहर कला केन्द्र (अंग्रेजी : Jawahar kala kendra) राजस्थान जयपुर में स्थित एक बहु कला केन्द्र है इसे राजस्थान सरकार ने बनाया। इसमें राजस्थानी कलाएँ ता हस्तकलाएँ देखने को मिलती है। इसका वास्तु चित्र वास्तुकलाकार चार्ल्स कॉरिया ने 1986 में बनाया थ तथा 1993 में बनकर तैयार हुआ।
रंगया ,कृष्णयन , ओपन थीयेटर तथा कई और थीयेटर जवाहर कला केन्द्र में स्थित है।
सीता माता वन्य अभयारण्य
सीता माता वन्य अभयारण्य (Sita Mata Wildlife Sanctuary) भारत के राजस्थान राज्य के प्रतापगढ़ ज़िले में स्थित एक वन्य अभयारण्य है। 2 नवम्बर 1979 को राजस्थान अधिसूचना संख्या एफ सरकार द्वारा एक संरक्षित वन क्षेत्र के रूप में घोषित कर दिया गया।
यहाँ बहुत घने जंगल है इस विकासशील ज़िले की कुल भूमि क्षेत्र लगभग 40% है, जो 422.95 वर्ग किलोमीटर है। यह प्रतापगढ़ ज़िले का मुख्य आकर्षण है। यहाँ की भूमि तीन अलग-अलग संरचनाओं के संगम की लहरदार है - मालवा पठार ,विन्ध्याचल पहाड़ियाँ और अरावली श्रृंखला। यहाँ पर उड़न गिलहरी भी पाई जाती है। इसमै दो अजस्त्र झरने गर्म व ठडै पानी कै बहतै है। यहाँ सार्वजनिक जैव विविधता पाई जाती है, जैसे चीतल, चौसिंगा, स्याहगोश, जंगली सुअर, पैंगोलिन, भारतीय तेन्दुआ, धारीदार लकड़बग्घा, सुनहरा गीदड़, जंगली बिल्ली, भारतीय सेही, स्लोथ रीछ, नीलगाय, आदि।
फ़र्स्ट इण्डिया न्यूज़
फ़र्स्ट इण्डिया न्यूज़ एक भारतीय ऑनलाइन समाचार चैनल है। इसका मुख्यालय जयपुर ,राजस्थान में है।  आधिकारिक जालस्थल
ढाणी और गाँव
यह लेख राजस्थान के खासकर ढाणी और गांवों के सामान्य विशेषताओं का वर्णन करता है।
उत्तर-पश्चिम भारत में, एक ढाणी सबसे छोटा समूह है इसमें ज्यादातर झोपड़ियां होती है। एक ढाणी में रहने वाले सभी परिवार के सदस्य होते हैं। अधिकांश भारतीय छोटे गाँवो में ही रहते हैं।
यह एक कुछ घरो से लेकर सैकड़ो घरो का समूह होता है जिसमे कई घरों का समुदाय, कई जाति, परिवार आदि का संगठक होता है। गांव जो कि कई सारी धानियो से मिलकर बना होता है।
गाब्रिएल दाँनुतस्यो
गाब्रिएल दाँनुतस्यो (Gabriele D'Annunzio ; इतालवी उच्चारण : [ɡabriˈɛːle danˈnuntsjo] ; 12 मार्च, 1863 – 01 मार्च 1938) इटली का लेखक, कवि, पत्रकार, नाटककार, तथा प्रथम विश्वयुद्ध का योद्धा त्था। १८८९ से १९१० तक इतालवी साहित्य में तथा १९१४ से १०२४ तक इटली के राजनीतिक जीवन में उसका प्रमुख स्थान था। उसको प्रायः "इल वाटे" (Il Vate = कवि) या "इल प्रोफेटा" ( Il Profeta = मसीहा) के नाम से जाना जाता था।
आनुंत्सियो का जीवन बहुत घटनापूर्ण रहा। वह विलास और वैभव का प्रेमी था। यूरोपीय रोमांसकालीन परवर्ती साहित्य की प्रवृत्तियों के समन्वय की अपूर्व क्षमता आनुंत्सियों की रचनाओं में मिलती है। भाषा की दृष्टि से उसे अलंकारवादी कहा जा सकता है। कविता, नाटक, उपन्यास, गद्यकाव्य सभी कुछ उसने लिखा।
इसकी प्रारंभिक रचनाएँ "प्रीमो बेटे" (कविताएँ) में संगृहीत हैं। अन्य काव्यकृतियों में 'कांतो नीवो' 'इंतरमेज्जो दी रीमे', 'एलेजिए रोमाने', 'ईसोंतेओ ए ला कीमेरा', 'पोएमा पारादीसियाको', 'ले लाउदी', हैं। प्रसिद्ध उपन्यासों में 'इल प्याचे', 'लरे', 'इंतोचेले', 'इल फुवाको' आदि हैं। नाट्यकृतियों में 'फ्रांचेस्का दा रीमिनी', 'ला फील्या दी योरियो', 'ला नावे' आदि हैं। 'ले नोवेल्ले देल्ला पेस्कारा' उसकी कहानियों का प्रसिद्ध संग्रह है। आत्मकथात्मक गद्यकाव्य की दृष्टि से 'कोंतेंलात्सियोने देल्ला मोर्ते' तथा 'लीवरो सेग्रेतो' उल्लेखनीय हैं।
हरियाल
हरियाल या हरियल (Yellow-footed green pigeon), जिसका वैज्ञानिक नाम ट्रेरन फीनिकोप्टेरस (Treron phoenicopterus) है, भारतीय उपमहाद्वीप में मिलने वाली एक हरे कबूतर की जाति है।
हरियल पक्षी के बारे में कहा जाता है कि यह जमीन पर नहीं बैठता है। यह भारत के महाराष्ट्र राज्य की राजकीय पक्षी है।
इस पक्षी के बारे में मान्यता है कि यह धरती पर कभी पैर नहीं रखता। यदि यह धरती पर उतरता भी है तो अपने पैरों पर लकड़ी का टुकड़ा लेकर उतरता है एवं उसी पर बैठता है। यह पक्षी बहुतायत में पाया जाता है। इस पक्षी का आकार 29 सेंटीमीटर से लेकर 33 सेंटीमीटर तक होता है तथा इसका वजन मात्र 225 ग्राम से 260 ग्राम के बीच होता है, यह एक सामाजिक प्राणी है और झुंडो में ही पाए जाते हैं, इनके पंखों का फैलाव 17 से 19 सेंटीमीटर लंबा होता है, इनके शरीर का रंग हल्का पीला हरा होता है जोकि ओलिव के फल से मिलता-जुलता होता है। इनके सर के ऊपर हल्के नीले भूरे रंग के बाल होते हैं। इनकी आंखें काले रंग की होती है, जिसके आसपास लाल रंग की रिंग होती है। हरियल पक्षी के पैर चमकीले पीले रंग के होते हैं। हरियल पक्षी को ऊंचे ऊंचे पेड़ वाले जंगल पसंद है यह सदाबहार जंगलों में पाया जाता है यह अक्सर अपना घोंसला पीपल और बरगद के पेड़ पर बनाना पसंद करता है, भोजन की तलाश में यह उड़ते हुए शहरों के पार्क में भी अक्सर देखे जाते हैं, हरियल पक्षी दूसरे कबूतरों की तरह ही सामाजिक पक्षी होते हैं यह भी कई पक्षियों के झुंडों में रहते हैं इन का सबसे छोटा ग्रुप छोटा समूह 5 से 10 कबूतरों का होता है यह जमीन पर बहुत कम उतरते हैं तथा अक्सर पेड़ों पर और ऊंचे स्थानों पर ही बैठते हैं।
हरियल पक्षी पूर्णता शाकाहारी होता है यह कई प्रकार के फल खाता है तथा अनाज और दाने भी खा लेता है, यह कई प्रकार के फूलों की कलियां छोटे पौधों के अंकुर और बीज खाना पसंद करता है। यह हमेशा समूहों में ही उड़ान भरते हैं सुबह के वक्त इन्हें पेड़ों की सबसे ऊंची शाखों पर बैठा हुआ देखा जा सकता है। हरियल पक्षी का प्रजनन काल मार्च से जून तक होता है, दूसरे कबूतरों की तरह ही नर हरियल पक्षी भी अपने गर्दन की थैली को फुला लेता है तथा मादा को रिझाने के लिए नृत्य करता है इस प्रकार का व्यवहार लगभग सभी प्रकार के कप्तानों की प्रजातियों में देखा जाता है। हरियल पक्षी अपना घोंसला तिनको और पत्तियों से पेड़ों और झाड़ियों में बनाते हैं यह एक प्रजनन काल में एक से दो अंडे ही देते हैं इन अंडो का रंग चमकीला सफेद होता है, नर तथा मादा दोनों अंडों को 13 दिन तक रहते हैं अंडे से बच्चे बाहर आने पर दोनों हरियल पक्षी बच्चों की देखभाल करते हैं।
अभय अष्टेकर
अभय अष्टेकर (जन्म ५ जुलाई, १९४९) भारत के एक सैद्धान्तिक भौतिकशास्त्री हैं। वे पेन्सिल्वेनिया स्टेट यूनिवर्सिटी में भौतिकी के एबर्ली प्रोफेसर तथा गुरुत्वाकर्षण भौतिकी एवं भूमिति संस्थान (Institute for Gravitation Physics and Geometry) के संचालक के रूप में कार्यरत हैं। अष्टेकर चरों के जनक के नाते वे लूप क्वांटम गुरुत्व तथा लूप क्वांटम कोस्मोलोजी के संस्थापकों में से एक हैं। लूप क्वाण्टम गुरुत्व के ऊपर उन्होने बहुत से लेख लिखे हैं जो गैर-भौतिविज्ञानियों को भी समझने लायक हैं। वे 'जनरल रिलेटिविटी ऐण्ड ग्रैविटेशन' नामक एक जनरल के दो मुख्य सम्पादकों में से एक हैं।
अष्टेकर ने अपनी विश्वविद्यालयी शिक्षा भारत से पूरी की। इसके पश्चात १९७४ में उन्होने शिकागो विश्वविद्यालय से रॉबर्ट गेरॉश के मार्गदर्शन में डॉक्टरेट (Ph. D.) पूर्ण की।
अष्टेकर चर
अष्टेकर चर (Ashtekar variables) सामान्य आपेक्षिकता के ADM फॉर्मुलेशन में प्रयुक्त होना वाला चर है जिसका विकास १९८६ में भारतीय मूल के वैज्ञानिक अभय अष्टेकर ने किया था।
ईथर सिद्धान्त
भौतिकी के सन्दर्भ में ईथर सिद्धान्त (Aether theories) यह कहते थे कि सारा स्पेस ईथर (Aether) से भरा हुआ है जिसके बिना विद्युतचुम्बकीय तथा गुरुत्वीय बलों का संचरण असम्भव है। 'ईथर' शब्द ग्रीक शब्द αἰθήρ से बना है जिसका अर्थ है - 'ऊपरी हवा' या 'शुद्ध, ताजी हवा' । आपेक्षिकता सिद्धांत के विकास के बाद अब सभी 'ईथर सिद्धान्त' अमान्य हो गये हैं और आधुनिक भौतिकी में इनका प्रयोग नहीं किया जाता।
सयाजीराव गायकवाड़ पुस्तकालय, बनारस हिन्दू विश्वविद्यालय
सयाजीराव गायकवाड़ पुस्तकालय बनारस हिन्दू विश्वविद्यालय का मुख्य पुस्तकालय है। इसको 'केन्द्रीय पुस्तकालय' भी कहते हैं। इसकी स्थापना १९१७ में हुई थी। इसका वर्तमान भवन ब्रिटिश संग्रहालय की तर्ज पर १९४१ में बना था। इसके निर्माण के लिये महाराजा सयाजीराव गायकवाड़ से दान प्राप्त हुआ था। वे वडोदरा राज्य में जगह-जगह पुस्तकालय निर्माण के लिये प्रसिद्ध हैं।
लक्ष्मी विलास महल
लक्ष्मी विलास महल बड़ोदरा में स्थित है। महाराजा पैलेस वास्तव में बड़ोदरा, गुजरात, भारत में महलों की एक श्रृंखला को संदर्भित करता है, क्योंकि गायकवाड़ एक प्रसिद्ध मराठा परिवार है, बड़ोदरा राज्य पर शासन करना शुरू कर दिया। पहले एक सरकार की इमारत थी जिसे सरकार वाडा के रूप में जाना जाता था। पुरानी शास्त्रीय शैली में बनाया गया नज़ारबाग पैलेस के लिए यह इमारत वास्तव में एक महल नहीं थी। इसके बाद, लुक्शमी विलास पैलेस, इंडो-सरैसेनिक रिवाइवल आर्किटेक्चर की एक असाधारण इमारत, १८९० में जीपीबी १८०००० की लागत से महाराजा सयाजीराव गायकवाड ३ द्वारा निर्मित किया गया था। यह अब तक का सबसे बड़ा निजी आवास बिका हुआ है और बकिंघम पैलेस के आकार का चार गुना है। निर्माण के समय में यह सबसे आधुनिक सुविधाओं जैसे एलीवेटर और इंटीरियर को बड़े यूरोपीय देश के घर की याद दिलाती है। यह शाही परिवार का निवास है, जो बड़ौदा के निवासियों द्वारा उच्च सम्मान में आयोजित किया जाता है।
संक्रमण धातु
परमाणु संख्या २१ से ३०, ३९ से ४८, ५७ से ८० और ८९ से ११२ वाले रासायनिक तत्त्व संक्रमण तत्व ("transition elements"/ट्राँज़िशन एलिमेंट्स) कहलाते हैं। चूँकि ये सभी तत्त्व धातुएँ हैं, इसलिये इनको संक्रमण धातु भी कहते हैं। इनका यह नाम आवर्त सारणी में उनके स्थान के कारण पड़ा है क्योंकि प्रत्येक पिरियड में इन तत्त्वों के d ऑर्बिटल में इलेक्ट्रान भरते हैं और 'संक्रमण' होता है। आईयूपीएसी (IUPAC) ने इनकी परिभाषा यह दी है- वे तत्त्व जिनका d उपकक्षा अंशतः भरी हो। इस परिभाषा के अनुसार, जस्ता समूह के तत्त्व संक्रमण तत्त्व नहीं हैं क्योंकि उनकी संरचना d10 है।
भाई गुरदास
भाई गुरदास (1551 – 25 अगस्त 1636) पंजाबी लेखक, इतिहासकार, उपदेशक तथा धार्मिक नेता थे। गुरु ग्रन्थ साहिब का मूल लेखन उन्होने ही किया था। वे चार गुरुओं के साथी भी रहे। भाई गुरदास जी का जन्म पंजाब के एक छोटे से गाँव गोइन्दवाल में हुया। उनके पिता जी भाई ईशर दास और माता जीवनी जी थे। वह गुरू अमर दास जी के भतीजे थे।वह लेखक, इतिहासकार और प्रचारक थे। उन्होंने सबसे पहले १६०४ में आदि ग्रंथ अपने हाथों लिखा। वह पंजाबी, संस्कृत, ब्रजभाषा और फ़ारसी के प्रसिद्ध विद्वान थे। उन्होंने पंजाबी, ब्रजभाषा और संस्कृत में काव्य रचना की। पंजाबी में वह 'वारां भाई गुरदास' के लिये जाने जाते हैं। ब्रजभाषा में उनके कबित्त और सवैये उच्चकोटि की रचना हैं। गुरू अर्जुन देव जी ने उन की रचना को 'गुरबानी की कुंजी' कहकर सम्मान किया।
सालंग सुरंग
सालंग सुरंग ( तुनेल-ए-सलंग, द सलंग तुनेल) एक 2.6 किमी लम्बी सुरंग है जो अफ़्गानिस्तान में हिन्दू कुश पर्वत में स्थित सालंग दर्रे में पारवान और बघलान प्रान्तों के मध्य में स्थित है। इसका निर्माण सोवियत संघ द्वारा 1960 के दशक में किया गया था और इसका उपयोग राजधानी काबुल को अफ़्गानिस्तान के उत्तरी नगरों से जोड़ने के लिए किया जाता है। अभी इस सुरंग का निर्माण और सुधार किया जा रहा है। प्रतिदिन सात से दस हज़ार वाहन इस सुरंग से होकर गुजरते हैं।
सालंग सुरंग एकमात्र मार्ग है जो उत्तर-दक्षिण दिशा में वर्षभर खुला रहता है। इसे नवम्बर 1982 में घटित एक विनाशकारी अग्निकाण्ड और बहुत सी हिमस्खलन की घटनाओं के लिए भी जाना जाता है। फ़रवरी 2010 में घटित एक हिमस्खलन में 172 लोग परोक्ष या अपरोक्ष रूप से मारे गए थे।
यह सुरंग अफ़्गानिस्तान में उत्तर-दक्षिण भागों को जोड़ने वाला एक प्रमुख मार्ग है जिसके कारण यात्रा का समय 72 घण्टे से घटकर 10 घण्टे हो जाता है और मार्ग लगभग 300 किमी कम हो जाता है। यह सुरंग लगभग 3,400 मीटर की ऊँचाई पर स्थित है और 2.6 किमी लम्बी है। सुरंग की चौड़ाई और ऊँचाई 7 मीटर हैं।
1955 में, अफ़्गानिस्तान और सोवियत संघ ने सालंग सड़क को विकसित करने के एक समझौते पर हस्ताक्षर किए थे। यह सुरंग 1964 में खुली और इसके कारण वर्षभर देश के उत्तरी भागों से काबुल को जोड़ने वाला मार्ग उपलब्ध हुआ। यह सुरंग 1973 तक विश्व की सबसे ऊँची सड़क सुरंग थी, जब अमेरिका के रॉकी पर्वतों में आइज़नहावर स्मारक सुरंग का निर्माण हुआ जो इस सुरंग से थोड़ी ऊँची और लम्बी है।
2010 में प्रतिदिन लगभग 16,000 वाहन इस सुरंग से होकर गुजर रहे थे। एक अन्य प्रतिवेदन के अनुसार यह सुरंग केवल 1,000 वाहन प्रतिदिन के अनुसार तैयार की गई थी पर अब इसे प्रतिदिन सात से दस हज़ार वाहनों का भार वहन करना पड़ रहा है।
बन्द पड़े इस सुरंग को खोला गया तो उसके कुछ सप्ताह बाद ही हिमस्खलन के कारण सैकड़ों लोग इसमें दब गए। जिसमें से अधिकतर लोगों को निकाल लिया गया। जुलाई 2004 से यह दो तरफा यातायात के लिए खुल गया।
जनवरी 2009 में आए इस हिमस्खलन के कारण 10 लोगों की मौत हो गई।
10 फरवरी 2010 में हुए हिमस्खलन में 160 लोगों की मौत हो गई और 84 लोग घायल हुए। रास्ता बन्द होने के कारण कई गाड़ियाँ रास्ते से हट कर पहाड़ के दूसरे ओर नाली में गिर गए। इस घटना में अधिकतर लोगों की जान ठण्ड में रहने और साँस न लेने के कारण गई।
रोबर्ट एडवर्ड्स (विज्ञानी)
रोबर्ट एडवर्ड्स एक अंग्रेज वैज्ञानिक थे। इन्हें नोबेल पुरस्कार मिलने के कारण जाने जाते हैं।
इनका जन्म इंग्लैंड में 27 सितम्बर 1925 में हुआ था। यह मेंचेस्टर विद्यालय में जाकर पढ़ाई की। 10 अप्रैल 2013 को इनकी मौत हो गई। इन्हें IVF तकनीक की खोज के लिए 2010 में नॉवेल पुरूस्कार मिला है
आइज़नहावर सुरंग
आइज़नहावर सुरंग (अंग्रेज़ी: "Eisenhower Tunnel"), या आधिकारिक रूप से आइज़नहावर-जॉनसन स्मारक सुरंग (अंग्रेज़ी: "Eisenhower–Johnson Memorial Tunnel") दो-नलीय, चार-लेन वाली लगभग 80 किमी लम्बी एक सुरंग है जो अमेरिका के कॉलोराडो राज्य के डॅनवर नगर में स्थित है। इण्टरस्टेट 70 इस सुरंग से होकर गुजरता है। 3,401 मीटर की ऊँचाई पर रॉकी पर्वतों में स्थित यह सुरंग विश्व की सबसे ऊँचाई वाली वाहन सुरंग है। यह सुरंग सबसे लम्बी पर्वतीय सुरंग है और इण्टरस्टेट महामार्ग प्रणाली का सर्वोच्च बिन्दू है। इण्टरस्टेट महामार्ग प्रणाली के सबसे अन्तिम प्रमुख भागों में से एक यह सुरंग 1979 पूरी में बन कर तैयार हुई थी। पश्चिम-मार्गी सुरंग का नाम अमेरिका के चौतीसवें राष्ट्रपति ड्वाइट डी. आइज़नहावर के नाम पर है, और पूर्व-मार्गी सुरंग का नाम ऐड्विन सी. जॉनसन, एक राज्यपाल और अमेरिकी सिनेटर थे, के नाम पर पड़ा है जिन्होंने इण्टरस्टेट महामार्ग के कॉलोराडो के आर-आर बनाने की वकालत की थी।
नोरा (बिल्ली)
नोरा एक बिल्ली का नाम है जिसका जन्म 2006 में हुआ था। द टाइम्स ऑफ़ लंदन के अनुसार यह हारमोनियम बजाती है।
मंडावली फाज़लपुर, दिल्ली
मंडावली फाज़लपुर पूर्वी दिल्‍ली का एक निर्वाचन-क्षेत्र है। यह एक अनधिकृत कॉलोनी हुआ करती थी, लेकिन कुछ वर्ष पहले इसे नियमित बना दिया गया। यह एमसीडी (MCD) के अधिकारक्षेत्र के अंतर्गत आती है।
कचरा पात्र
कचरा पात्र जिसे अंग्रेजी या Dustbin कहते हैं। इसमें कचरा डाला जाता है। ये ज्यादातर रबर का ही होता है।
हिल क्लाइम्ब रेसिंग (वीडियो गेम)
हिल क्लिम्ब रेसिंग एक वीडियो गेम है जो आईओएस ,एंड्रॉइड तथा विंडोज़ के प्लेटफॉर्म पर चलता है। इसका पहला अवतरण 2012 में आया था।
एयर कोस्टा
एयर कोस्टा, भारत की एक क्षेत्रीय एयरलाइन है जो विजयवाड़ा, आंध्र प्रदेश में स्थित है। इसने अपनी पहली उड़ान अक्तूबर 2013 से चेन्नई से प्रारम्भ किया जो इसके मुख्य संचालन और रखरखाव के केन्द्रों में से एक है। यह एल ई पी एल समूह का हिस्सा है जो विजयवाड़ा में स्थित है। इसने अपनी अनुसूचित आपरेशन (उड़ान का प्रारम्भ) अक्टूबर 2013 में दो एमब्रेयर ई -170 विमान का उपयोग कर ,300 कर्मचारियों के साथ की, जिसमे प्रवासी पायलटों और इंजीनियरों सम्मिलित थे।
एयरलाइन, भारत में टियर टू और थ्री शहरों के बीच हवाई सम्पर्क व यातायात में सुधार लाने पर ध्यान केंद्रित करने की योजना बना रही है और इसने 2015 तक 1.5 करोड़ डॉलर के निवेश की घोषणा की है। इस एयरलाइन्स की 2015 तक विजयवाड़ा हवाई अड्डे पर एक विमान रखरखाव, मरम्मत और ओवरहाल (एमआरओ) सुविधा स्थापित करने की योजना है। वर्तमान में चेन्नई अंतरराष्ट्रीय हवाई अड्डे पर इस एयरलाइन के रखरखाव केंद्र है।
एल ई पी एल समूह ने फरवरी 2012 में नागरिक उड्डयन मंत्रालय से अनापत्ति प्रमाण पत्र (एनओसी) प्राप्त किया। हालांकि इस एयरलाइन ने क्यू 400 विमान के बेड़े के साथ परिचालन शुरू करने की योजना बनाई थी, लेकिन जून 2013 में पेरिस एयर शो में एयर कोस्टा के एमब्रेयर जेट खरीदने की योजना को सार्वजनिक किया था। इसने सितंबर 2013 में सिविल एविएशन महानिदेशालय (डीजीसीए) से एयर ऑपरेटर परमिट (एओपी) प्राप्त किया था।
अप्रैल 2015 तक एयर कोस्टा निम्न गंतव्यों के लिए उड़ान भरता है:
एयर कोस्टा ने अपना उड़ान संचालन ईसीसी से पट्टे पर लिए गए एमब्रेयर ई 170 जेट विमानों की जोड़ी के साथ शुरू किया था। दो और ई 190 जेट विमानों क्रमश: दिसंबर और जनवरी में लिए गए। यह सितंबर 2015 तक दो और ई-190 विमान देगा। यह एयरलाइन की योजना 2018 तक 25 विमान करने की है मई 2015 में एयर कोस्टा घोषणा की सितंबर 2015 और जनवरी 2016 के बीच अपने बड़े में तीन और एमब्रेयर ई-190 विमान सम्मिलित करेगा। यह अपने शेयर्स निजी इक्विटी निवेशकों को बेचकर धन जुटाएगा।
13 फरबरी , 2014 को एयर कोस्टा ने ब्राज़ीलियाई कंपनी एम्ब्राएर से 50 E-Jets E2 (कीमत $2.94 अरब) खरीदने की योजना बनाई। दोनों कंपनियों ने संयुक्त वक्तव्य जारी कर इसकी घोषणा की। 2019 में जब ई -जेट ए२ की इससे पहली खेप मिलेगी तब भारतीय बाजार में एयर कोस्टा इ जेट 32 का प्रथम उपभोक्ता बन जायेगा।
कंपनी स्लोगन:
इस कंपनी का स्लोगन “हैप्पी फ्लाइंग” है।
कर्मचारियों की संख्या:
इस कंपनी में वर्तमान में 742 कर्मचारी काम करते है।
वेब साइट :
इस कंपनी का आधिकारिक वेबसाइट एयर कोस्टा.इन है।
निर्मल छेत्री
निर्मल छेत्री एक भारतीय फुटबाल खिलाड़ी हैं। इनका जन्म भारत के सिक्किम राज्य में मेल्ली नामक एक शहर में हुआ था। यह पहली बार 5 दिसम्बर 2011 को अंतरराष्ट्रीय मैच खेला। जिसमें भारत ने भूटान को 5-0 से हरा दिया।
मिनिक्स 3
मिनिक्स 3 एक मुक्त स्रोत युनिक्स पर आधारित संचालन प्रणाली है। जिसके प्रकाशन के अधिकार को बीएसडी के तहत उपलब्ध कराया गया है। इसके पिछले संस्करण मिनिक्स 1 और मिनिक्स 2 भी सफल रहे। इसके कारण ही इसके नए संस्करण की परियोजना की शुरुआत की गई।
इसका मुख्य लक्ष्य त्रुटि को स्वयं ही खोजना और बिना किसी उपयोगकर्ता के निर्देश के उसे ठीक करना है। इसका मुख्य उपयोग शिक्षा के क्षेत्र में किया जाता है।
इस परियोजना का लक्ष्य मोनोलिथिक कर्नेल के प्रकृति को प्रभावित करना था। जिससे कारण कुछ 6-7 त्रुटि आने पर पूरी प्रणाली ही बन्द हो जाती थी। मिनिक्स 3 को बनाने का लक्ष्य था, एक ऐसे संचालन प्रणाली को बनाने का जो विश्वसनीय, स्वयं उपचार करने वाला और अनेक सर्वर को उपयोग करने वाला हो। यह सभी कार्य मिनिक्स 3 कर सकता है।
इस लक्ष्य को हासिल करने के लिए वे कोड को कर्नेल के लिए बहुत ही कम कर दिये। फ़ाइल का भेजना और उसके लिए जो क्रिया होती है। यह सभी अलग अलग प्रोसैस होने लगी। इससे वह सभी के कार्य पर निगाह रख सके।
इस परियोजना का सार्वजनिक रूप से खुलासा 24 अक्टूबर 2005 में हुआ था। एंडरिव तानेंबौन ने इसे एक एसीएम के दौरान भाषण देते समय बताया। लेकिन इसका उपयोग केवल टेक्स्टबूक (पाठ्य पुस्तक) के उदाहरण के रूप में ही किया गया है। इसे पूरी तरह केवल एक स्थायी और गंभीर रूप से किसी प्रणाली को कम सामग्री के साथ चलाने के लिए बनाया गया है। इसके द्वारा उच्च गुणवत्ता के अनुप्रयोग भी चलाये जा सकते हैं। विश्वसनीयता मिनिक्स के मुख्य लक्ष्यों में से एक है। जो कुछ इस प्रकार हैं :- यह ड्राईवर द्वारा ली गई स्मृति को एक नियत आकार तक ही रखता है। कई अनुप्रयोग या प्रोग्राम बिना रुके चलते रहते हैं। जैसे सी++ में (a,a++,a>5) इसमें a का मान जब तक 5 नहीं हो जाता तब तक यह चलते रहेगा। यदि 5 के स्थान पर कोई मान ही न हो तो यह अनंत चलते रहेगा।
डेक्कन एक्सप्रेस
डेक्कन एक्सप्रेस मुंबई से पुणे के बीच चलने वाली एक ट्रेन सेवा हैं। यह देश के दो महत्वपूर्ण नगरों पुणे एवं मुंबई को जोड़ती हैं। यह कुल 192 किलो मीटर की दूरी तय करती हैं। यह भारत के सबसे प्रतिष्ठित ट्रेनों में से एक हैं।
यह ट्रेन भारतीय रेल के द्वारा संचालित होती है एवं यह रेलवे के सेंट्रल जोन में पड़ता हैं। यह उन 6 एक्सप्रेस रेलों में से एक हैं जो सिर्फ मुंबई एवं पुणे के बीच चलती हैं। अन्य पांच ट्रेन सिंहगड एक्सप्रेस, प्रगति एक्सप्रेस, डेक्कन क्वीन, इंद्रायणी एक्सप्रेस एवं इंटरसिटी एक्सप्रेस हैं।
इसका नाम डेक्कन के पठार पर रखा गया हैं जिस पर पुणे शहर अवस्थित हैं।
मुंबई से पुणे के बीच चलने वाली ट्रेन का नंबर 11007 हैं एवं यह सुबह के 7.00 बजे मुंबई से खुलती हैं। यह 192 किलोमीटर की दूरी तय करने में 4 घंटे 05 मिनट का समय लेती हैं।
इसके विपरीत पुणे से मुंबई चलने वाली दिन के 15.30 में खुलती हैं एवं शाम के 19.35 मिनट पर मुंबई पहुचती हैं। यह भी 192 किलोमीटर की दूरी तय करने में 4 घंटे 05 मिनट का समय लेती हैं।
यह ट्रेन मुंबई पुणे के बीच जीवन रेखा का काम करती हैं। दोनों शहरों से बहुत सारे लोग प्रतिदिन आना जाना करते हैं, यह ट्रेन उनोगों के लिए बहुत लाभदायक सिद्ध होती हैं। यदपि मुंबई पुणे के बीच अन्य कई ट्रेन हैं यकीन बहुत लोग सिर्फ इसमें ही सफर करना पसंद करते हैं।
विकिस्रोत
विकिस्रोत जिसे अंग्रेजी में (Wikisource) कहते हैं। यह एक ऑनलाइन पुस्तकालय है , इसको विकिमीडिया फ़ाउण्डेशन ने 24 नवम्बर 2003 को प्रारम्भ किया था।
विकिस्रोत
विकिस्रोत के बारे में
गुरविंदर सिंह
गुरविंदर सिंह एक भारतीय फिल्म निर्देशक है। वे अपनी पंजाबी भाषा की फिल्म, उनकी पहली फीचर फिल्म "अन्न्हे घोड़े दा दान" के लिए जाना जाता है। गुरविंदर ने फिल्म एंड टेलीविजन इंस्टिट्यूट ऑफ पुणो से फिल्ममेकिंग की पढ़ाई की।
वाहनों के घनत्व के आधार पर भारत के राज्य
यह सूची भारत के राज्यों और संघ क्षेत्रों में वर्ष 2011-2012 में प्रति 1,000 लोगों पर पंजीकृत वाहनों की है। यह सूची सड़क परिवहन और राजमार्ग मन्त्रालय, भारत सरकार द्वारा प्रकाशित सड़क परिवहन वार्षिकी 2011-2012 से ली गई है।
उत्तरवैदिक काल
उत्तरवैदिक काल में वैदिक सभ्यता का विस्तार बिहार तक हुआ था। कुरु ,पांचाल और काशी उत्तरवैदिक काल के मुख्य जनपद थे।
डार्मस्टाडियम
डार्मस्टाडियम (अंग्रेज़ी:"Darmstadtium") एक रासायनिक तत्व है। इसे Ds से प्रदर्शित किया जाता है। इसका परमाणु क्रमांक 110 है। यह एक अति रेडियोधर्मी पदार्थ है। इसका अर्धायु काल लगभग 10 सेकंड का होता है। इस पदार्थ का खोज वर्ष 1994 में डर्मस्टाद्ट, जर्मनी में रहने कुछ वैज्ञानिकों ने किया।
इसका खोज 9 नवम्बर 1994 में एक जर्मनी में रहने वाले वैज्ञानिक ने किया था। वह सीसा-208 और निकल-62 के साथ एक प्रयोग कर रहे थे। इसी दौरान इस नए तत्व का पता चला। जिस दल ने मिल कर यह प्रयोग किया, उसी ने इसके बाद इसी प्रकार का प्रयोग निकल-62 आयन और Ds के साथ किया। इससे यह पता चला की इसके 9 परमाणुओं का निकल के साथ सहसंबंध है। चूँकि यह खोज जिस जगह हुई, उसका नाम डर्मस्टाद्ट था। इसी नाम ने इस तत्व का नाम रखा गया। खोजकर्ता दल ने इसका नाम विक्सहौसिउम (wixhausium) रखा था। जिसे परिवर्तित कर डार्मस्टाडियम रख दिया गया। 16 अगस्त 2003 में इसे शुद्ध और अनुप्रयोगिक रसायन का अंतरराष्ट्रीय संघ ने आधिकारिक रूप से इस नाम की अनुशंसा की।
यह एक समस्थानिक (Isotopes) पदार्थ है। यह एक अस्थाई पदार्थ है, इसलिए इसे समस्थानिक पदार्थ की सूची में रखा गया है। इसका परमाणु द्रव्यमान 267, 269–271, 273, 277, 279, और 281 है। इसमें डार्मस्टाडियम-267 प्रमाणित नहीं है। इसमें डार्मस्टाडियम-270, डार्मस्टाडियम-271 और डार्मस्टाडियम-281 बहू-स्थिर स्थिति में माने जाते हैं। इसमें 281 भी प्रमाणित नहीं है।
डार्मस्टाडियम के सभी समस्थानिक अस्थिर और रेडियो धर्मी होते हैं। डार्मस्टाडियम-281 सबसे अधिक स्थिर होता है। यह लगभग 11 सेकंड तक रहता है।
स्टिक्स (उपग्रह)
स्टिक्स (Styx) बौने ग्रह यम (प्लूटो) का एक छोटा उपग्रह है। इसकी खोजे जाने की घोषणा ११ जुलाई २०१२ को की गई थी। इसकी खोज में हबल अंतरिक्ष दूरबीन का प्रयोग हुआ था।
स्टिक्स का आकार काफ़ी छोटा है। इसका व्यास (डायामीटर) १० से २५ किलोमीटर के बीच अनुमानित किया गया है। अपने छोटे आकार के कारण इसका गुरुत्वाकर्षण भी कम ही है और यह सम्भावना कम है कि यह अपने-आप को खींच-सिकोड़कर गोल कर पाया होगा। इसलिये अंदाज़ा लगाया जाता है कि यह थोड़ा बेढंगा है (यानि गोल नहीं है)। यम (प्लूटो) के इतने चंद्रमाओं को देखकर खगोलशास्त्री अनुमान लगाते हैं कि शायद कोई वस्तु गहरे अतीत में यम से टकराई होगी और यह चंद्रमा उसी ठोकर से अंतरिक्ष में फेंके गये मलबे के जमा होने से बने हैं। वे सोचते हैं कि स्टिक्स का अधिकांश हिस्सा पानी की बर्फ़ का बना हुआ है।
कप
कप एक प्रकार का बर्तन होता है जिसकी मदद से चाय ,पानी इत्यादि पेय पदार्थ पीते हैं।  कपकई प्रकार के होते हैं। चीनी मिट्टी के कप बहुत मजबूत होते हैं।
C-श्रेणी क्षुद्रग्रह
C-श्रेणी क्षुद्रग्रह (C-type asteroid) ऐसे क्षुद्रग्रहों की श्रेणी होती हैं जिनमें कार्बन की मात्रा अधिक हो। ज़्यादातर क्षुद्रग्रह - लगभग ७५% - इसी श्रेणी के होते हैं।
कक्षीय झुकाव
कक्षीय झुकाव () खगोलशास्त्र में किसी वस्तु की परिक्रमा कक्षा (ऑरबिट) का किसी अन्य वस्तु या वस्तुओं की परिक्रमा कक्षा से बनने वाला कोण (ऐंगल) है। मसलन बुध ग्रह (मरक्यूरी) का कक्ष पृथ्वी के कक्ष से ७.०१° के झुकाव पर है। अगर पृथ्वी के सूर्य के इर्द-गिर्द परिक्रमा कक्ष को एक समतल (प्लेन) में देखा जाये तो बुध परिक्रमा करता हुआ एक छोर पर इस समतल से लगभग ७.०१° ऊपर उठता है और कक्ष के दूसरे छोर पर ७.०१° समतल से नीचे जाता है।
कोन्ड्राइट
कोन्ड्राइट (Chondrite) ऐसे पत्थरीले (ग़ैर-धातुदार) उल्काओं (मीट्योराइटों) को कहा जाता है जो उस धूल व कणों के बने हों जो सौर मंडल के शुरुआती सृष्टि-क्रम में मौजूद थे। ग्रहों, उपग्रहों और अन्य बड़ी वस्तुओं के निर्माण में उनमें शामिल सामग्री में पिघलाव और परतों में छट जाने जैसी प्रक्रिया हुई। प्रहारों के कारण इनसे भी उखड़कर उल्का बने लेकिन कोन्ड्राइट केवल वही उल्का होते हैं जिनमें ऐसी प्रक्रियाएँ न हुई हों और जो काफ़ी हद तक सौर मंडल के आरम्भिक काल में जैसे थे वैसे ही हों। ध्यान दें कि किसी कोन्ड्राइट में अक्सर ज़रा-बहुत धातु भी उपस्थित हो सकती है लेकिन उसका अधिकतर भाग पत्थरीला होता है।
कोन्ड्राइटों का नाम उनमें मौजूद कोन्ड्रूल () नामक गोलाकर कणों से आता है। यह यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।
कोन्ड्रूल
कोन्ड्रूल (Chondrule) वह गोल आकार के कण होते हैं जो कोन्ड्राइटों (पत्थरीले उल्काओं) में पाए जाते हैं। यह अंतरिक्ष में पिघली या आधी-पिघली हुई बूंदो के जुड़ने से बनते हैं और फिर इनके जमावड़े से क्षुद्रग्रह बनते हैं। यह कोन्ड्रूल हमारे सौर मंडल की सबसे पुरानी निर्माण सामग्री है और इन्हें समझना हमारे सौर मंडल के सृष्टि-क्रम को समझ पाने का एक महत्वपूर्ण भाग माना जाता है।
कोन्ड्रूल यूनानी भाषा के χόνδρος (ख़ोन्द्रोस) नामक शब्द से है जिसका अर्थ 'कण' है। ख़ोन्द्रोस में बिंदु-वाले 'ख़' के उच्चारण पर ध्यान दें जो बिंदु-रहित 'ख' से ज़रा अलग है और 'ख़राब' और 'ख़रीद' जैसे शब्दों से मिलता-जुलता है।
पैलस परिवार
पैलस परिवार (Pallas family) क्षुद्रग्रह घेरे के मध्यम भाग में मिलने वाले B-श्रेणी क्षुद्रग्रहों का एक क्षुद्रग्रह परिवार है। इस परिवार का नाम २ पैलस नामक भीमकाय क्षुद्रग्रह पर पड़ा है। २ पैलस का औसत व्यास (डायामीटर) ५५० किमी है लकिन बाक़ी पैलसी क्षुद्रग्रहों का आकार इससे काफ़ी कम है। २ पैलस के बाद २२ किमी के आकार वाला ५२२२ इयोफ़ (5222 Ioffe) इस परिवार का दूसरा सबसे बड़ा क्षुद्रग्रह है। पैलसी क्षुद्रग्रह पृथ्वी के परिक्रमा कक्षा के समतल से काफ़ी अधिक कक्षीय झुकाव रखते हैं।
B-श्रेणी क्षुद्रग्रह
B-श्रेणी क्षुद्रग्रह (B-type asteroid) C-श्रेणी क्षुद्रग्रहों की एक असाधारण श्रेणी है जो कार्बन-युक्त होते हैं। यह आमतौर पर क्षुद्रग्रह घेरे (ऐस्टेरायड बेल्ट) के बाहरी हिस्से में पाए जाते हैं। २ पैलस वाले पैलस परिवार के अधिकांश क्षुद्रग्रह इसी श्रेणी के हैं। माना जाता है कि इनका निर्माण सौर मंडल के सृष्टि-काल में हुआ था।
F-श्रेणी क्षुद्रग्रह
F-श्रेणी क्षुद्रग्रह (F-type asteroid) B-श्रेणी क्षुद्रग्रहों की तरह के असाधारण कार्बन-युक्त क्षुद्रग्रह होते हैं। इनमें और B-श्रेणी के क्षुद्रग्रहों में यह मुख्य अंतर है कि इनके वर्णक्रम में जल की उपस्थिति न के बराबर होती है जबकि B-श्रेणी के क्षुद्रग्रहों में जल (बर्फ़) का संकेत मिलता है। फिर भी इन दोनों का अंतर बहुत कम है और जहाँ थोलेन श्रेणीकरण इन्हें अलग श्रेणियों में बताता है वहाँ SMASS श्रेणीकरण F-श्रेणी हटाकर उसके सारे क्षुद्रग्रहों को B-श्रेणी में ही सम्मिलित कर लेता है।
रॉकलिन वेंकटेश
रॉकलिन वेंकटेश जो वेंकटेश नाम से भी जाने जाते हैं। एक भारतीय फ़िल्म निर्देशक ,अभिनेता तथा फ़िल्म निर्माता है इन्होंने ज्यादातर दक्षिण भारत की फ़िल्मों में ही कार्य किया है , मुख्य रूप से तमिल तथा कन्नड़ फ़िल्मों काम किया।
राहुल सिन्हा
राहुल सिन्हा एक भारतीय नेता और भारतीय जनता पार्टी की पश्चिम बंगाल इकाई के मौजूदा अध्यक्ष हैं। राहुल सिन्हा ने 20 अक्टूबर 1963 को कोलकाता, पश्चिम बंगाल में पैदा हुआ था।
होरेशियो बोत्तोमलेय
होरेशियो विलियम बोत्तोमलेय (अँग्रेजी: Horatio William Bottomley; 23 मार्च 1860 - 26 मई 1933) एक अंग्रेजी फाइनेंसर, पत्रकार, संपादक, अखबार मालिक, ठग, और संसद के सदस्य थे। उन्होंने लोकप्रिय पत्रिका "जॉन बुल" की संपादकत्व के लिए और प्रथम विश्व युद्ध के दौरान उनकी देशभक्ति वक्तृत्व के लिए जाना जाता है। 1922 में, वह धोखाधड़ी का दोषी पाया गया था और सात साल के कारावास की सजा सुनाया गया, इसके बाद उनका करियर खत्म हो गया।
अपने करियर के पहले बोत्तोमलेय अनाथालय में पांच साल रहे थे। जभ उनका १४ साल उम्र हुआ, वह दूतकार्म का काम करने लगे। एक वकील के क्लर्क के रूप में काम कर के उनको जो अनुभव मिला उससे उनको अंग्रेजी कानून के बारे में ज्ञान मिला, वो ज्ञान उनको बादमें अदालत में काम आया। एक आशुलिपि लेखक और अदालत पत्रकार के रूप में काम करने के बाद, २४ साल उम्र में वो अपना खुद का एक प्रकाशन कंपनी की स्थापना की।
1906 में बोत्तोमलेय हैकनी दक्षिण के लिए लिबरल पार्टी के सदस्य के रूप में संसद में प्रवेश किया। उसी साल में उन्होंने लोक प्रिया पत्रिका "जॉन बुल" की स्थापना की। 1912 में वह दिवालिया घोषित किए जाने के बाद संसद से इस्तीफा देना पड़ा। 1914 में युद्ध के कारण उनका भाग्य पुनर्जीवित हुआ; एक पत्रकार और वक्ता के रूप में बोत्तोमलेय युद्ध के लिए एक प्रमुख प्रचारक बन गय। 1918 में, दिवालियापन से छुट्टी दे दी गयी, वो एक स्वतंत्र सदस्य के रूप में संसद में फिर से प्रवेश किया। अगले वर्ष में वह अपनी धोखाधड़ी "victory bond" योजना शुरू की। 1933 में अपनी मृत्यु से पहले उनके अंतिम वर्षों गरीबी में बिताए थे। होरेशियो बोत्तोमलेय 23 मार्च 1860 को जनम लिया थे, 16 सेंट पीटर स्ट्रीट, लंदन का बेथनल ग्रीन में। उनके पिता, विलियम बोत्तोमलेय और उनकी माँ एलिज़ाबेथ बोत्तोमलेय (उर्फ़ एलिज़ाबेथ होल्योंके) थे। विलियम बोत्तोमलेय की पृष्ठभूमि अस्पष्ट है, लेकिन एलिजाबेथ जाने-माने कट्टरपंथी आंदोलनकारियों के एक परिवार के थे। एलिजाबेथ के भाई जॉर्ज जैकब होल्योंके धर्मनिरपेक्षतावादी आंदोलन के एक संस्थापक थे। बाद के जीवन में जॉर्ज सहकारी समितियों के विकास में एक प्रमुख हस्ती बन गए। होल्योंके के करीबी सहयोगियों में चार्ल्स ब्रेडलॉफ थे। एलिज़ाबेथ और ब्रेडलॉफ की बोहोत दिन की दोस्ती के वजे से एक अफवाह फैल गयी थी के, होरेशियो के असली पिता ब्रेडलॉफ थे, ना कि विलियम। सबूत परिस्थितिजन्य आधारित है, मुख्य रूप से ब्रेडलॉफ और बोत्तोमलेय के बीच चिह्नित चेहरे की समानता।
विलियम बोत्तोमलेय 1864 में निधन हो गया और उसके एक साल बाद एलिजाबेथ की भी निधन हो गयी। होरेशियो और उसकी बड़ी बहन, फ्लोरेंस, शुरू में उनके चाचा विलियम होल्योंके की संरक्षण में थे। एक वर्ष के बाद वे अपने चाचा जॉर्ज याकूब की कीमत पर, पालक माता पिता के लिए बाहर चढ़ा रहे थे। यह व्यवस्था 1869 तक चली। होल्योंके आर्थिक रूप से होरेशियो का समर्थन जारी रखने में असमर्थ महसूस किया, और उसे एर्डिंग्टन, बर्मिंघम में जोशिया मेसन के अनाथालय में भर्ती होने के व्यवस्था की। या अनाथालय अगले पांच साल तक होरेशियो के घर बन गए। होरेशियो उपयोगी बुनियादी शिक्षा प्राप्त की अनाथालय में, और खेल गतिविधियों के लिए पुरस्कार जीता। बाद में जीवन में उन्होंने संस्था की दिशा में कोई असंतोष नहीं दिखाया।
होरेशियो 14 साल की थी जब 1874 में, वह अनाथालय छोड़ दिया। फिर वह एक बर्मिंघम इमारत फर्म में एक चपरासी के रूप में काम किया।
लिंगानुपात के आधार पर भारत के राज्यों की सूची
यह सूची में भारत के राज्यों और केन्द्र-शासित प्रदेशों को 2011 की जनगणना में लिगांनुपात के अनुसार क्रमवार करती है। इसके साथ ही 2001 की जनगणना के आँकड़े भी दिए गए है। इस सूची में लिंगानुपात का अर्थ है प्रति एक हज़ार पुरुषों पर महिलाओं की संख्या। इस सूची में पूरी जनसंख्या के लिए लिंगानुपात दिया गया है।
निम्नलिखित सूची बाल लिंगानुपात के आधार पर है अर्थात 0-6 वर्ष के आयुवर्ग के लोगों की।
हीन ग्रह केन्द्र
हीन ग्रह केन्द्र (Minor Planet Center या MPC) अंतर्राष्ट्रीय खगोलीय संघ के अंतर्गत काम करने वाली एक संस्था है जिसका काम विश्व-स्तर पर हीन ग्रह, क्षुद्रग्रह और धूमकेतुओं से सम्बन्धित जानकारी एकत्रित करके उनकी कक्षाओं का अनुमान लगाना और इस सारी जानकारी को हीन ग्रह परिपत्रों (Minor Planet Circulars) के ज़रिये दुनिया-भर के खगोलशास्त्रियों तक पहुँचाना है। जब किसी नये हीन ग्रह की खोज होती है तो उसका औपचारिक रूप से हीन ग्रह नामांकन (Minor planet designation) भी यही संस्था करती है।
इस केन्द्र की एक महत्वपूर्ण ज़िम्मेदारी पृथ्वी-समीप वस्तुओं पर नज़र रखना है। यदि कोई नई पृथ्वी-समीप वस्तु किसी खगोलशास्त्री को मिलती है तो वह तुरंत हीन ग्रह केन्द्र को सूचित करता है। फिर हीन ग्रह केन्द्र उसकी कक्षा का अध्ययन करके यह अनुमान लगाता है कि उस वस्तु का पृथ्वी पर आने वाले काल में प्रहार करने का क्या ख़तरा है।
आर्थिक मुक्ति के आधार पर भारत के राज्यों की सूची
इस सूची में भारत के राज्य 2013 में आर्थिक मुक्ति के आधर पर क्रमबद्ध किए गए हैं। यह सूची यूऍस कैटो संस्थान, फ़्रॅडरिक नॉमन संस्थापन और इण्डिकस ऐनालेटिक्स (जो कि एक अग्रणी भारतीय आर्थिक अनुसन्धान फ़र्म है) द्वारा प्रकाशित होने वाली वार्षिक रिपोर्ट से ली गई है। 2013 की रिपोर्ट के अनुसार भारत में गुजरात में सर्वाधिक आर्थिक मुक्ति है जबकि सबसे निचले पायदान पर बिहार है।
अर्थव्यवस्था के आकार के आधार पर भारत के राज्य
पेयजल उपलब्धता के आधार पर भारत के राज्यों की सूची
इस सूची में भारत के राज्य और केन्द्र-शासित प्रदेश पीने योग्य जल की उपलब्धता के आधार पर क्रमबद्ध हैं। यह सूची भारत सरकार द्वारा प्रकाशित 2011 भारत की जनगणना प्रतिवेदन से ली गई है। इस सूची में क्रम-स्थिति प्रतिशत के आधार पर है।
इस सूची में पंजाब 97.6% घरों तक पीने योग्य जल की उपलब्धता के साथ सबसे ऊपर है जबकि बिहार 33.5% के साथ सबसे नीचे। राष्ट्रीय औसत 85.5% है।